# Can Galvany (Barcelona)

Can Galvany és un edifici del barri de Sant Gervasi-Galvany catalogat com a bé amb elements d'interès (categoria C). Actualment hi ha l'escola Augusta.

## Història

Els seus orígens com a masia es remunten al segle xvii. El 1770, el pagès Pau Galvany (o Galbany) i Bosch va iniciar un litigi contra el ciutadà honrat Llorenç Massanés i Giralt i altres per l'herència del seu besavi Pere, que incloïa la finca de Can Galvany, i després de la seva mort fou continuat per la seva filla Rosa (†1837), a favor de la qual es resolgué el 1792. Aquesta era casada amb Gabriel Castelló, de Sarrià, i l'hereu fou Jeroni Castelló i Galvany (†1855), que va tenir litigis amb la comtessa de Vallcabra Pilar d'Altarriba i d'Azcon, propietària de L'Estela, i els cònjuges Josepa Serra i Pere Gil i Babot, propietaris del turó de Monterols.
A partir del 1866, el seu fill Josep Castelló-Galvany i Quadras (1829-1880) en va parcel·lar una gran extensió de terrenys, donant lloc al barri del Camp d'en Galvany (actualment Sant Gervasi-Galvany). A la seva mort, la parcel·lació de terrenys fou continuada per la vídua Teresa Elias i el primogènit Joaquim Castelló i Elias, que el 1892 va promoure l'obertura del carrer de Numància (actualment Reina Victòria) al costat de la casa.
Durant la Guerra Civil, fou ocupada i convertida en orfenat, i a la dècada de 1940 s'hi va instal·lar el col·legi Nelly, que havia perdut els seus terrenys a l'avinguda de Pearson arran del conflicte bèl·lic. A la dècada de 1990, els mestres s'organitzaren en cooperativa i crearen l'actual escola.

## Descripció

De planta rectangular, consta de planta baixa, un pis i golfes. A la planta baixa de la façana principal hi ha adossada una tribuna que dona peu a una terrassa amb barana de ferro, a la què s'hi accedeix per un finestral del primer pis. Hi ha quatre balcons més i sis pilastres coronades amb capitells. El terrat és protegit per una balustrada amb gerros florals, del que sobresurt una torre mirador. Actualment envolten la mansió una pista esportiva a la part del davant i una petita pineda al darrere.

## Referències

* ↑ «Can Galvany-Castelló». Catàleg de Patrimoni. Ajuntament de Barcelona.
* ↑ «Escola Augusta».
* 1 2 3 4 5 6 Díaz Martín, Roser. «Can Galvany i l’origen del nom del barri». El Jardí, 05-05-2018.
* ↑ AHPB, notari Joan Prats, manual 1.216/41 (1a part), f. 164-178v, 30-04-1837. Inventari dels béns de Rosa Galbany, vídua de Gabriel Castelló.
* ↑ «Causa de Pablo Galvany y Bosch, labrador del lugar de Sarrià, pobre de solemnidad, contra Lorenzo Massanés y Giralt, ciudadano honrado de Barcelona, Jaime Cuyàs, labrador de Sarrià, Josep Costa, labrador de Horta y otros». REAL AUDIENCIA, Pleitos civiles 18452. ACA, 1770.
* ↑ AHPB, notari Lluís Gonzaga Pallós, manual 1.327/11, f. 18-25, 16-01-1855. Obertura del testament de Jeroni Castelló i Galvany.
* ↑ «Pilar de Altarriba y Azcón». geneanet. María Pilar de Olivar y Vivó.
* ↑ «Causa de Jerónimo Castelló Galvany, labrador de Sarrià, contra la condesa de Vallcabra». REAL AUDIENCIA, Pleitos civiles 29646. ACA, 1839.
* ↑ «Causa de Jerónimo Castelló y Galvany, labrador, vecino de la parroquia de Sant Vicenç de Sarrià, contra Josefa Gil y Serra y su consorte Pedro Gil». REAL AUDIENCIA, Pleitos civiles 4307. ACA, 1837.
* ↑ «Projecte de distribució en illes, carrers i plaça del terreny anomenat de Galvany de Josep Castelló Galvany». 6.1 Planejament i gestió urbanística 2147. AMDSG, 1866.
* ↑ «Castelló, carrer de». Nomenclàtor dels carrers. Ajuntament de Barcelona.
* ↑ Fabre, Josep; Huertas Claveria, Josep Maria. Tots els barris de Barcelona, Vol. 3. Barcelona: Edicions 62, 1976. ISBN 84-297-1200-3.
* ↑ «Història: Un testimoni de la vida burgesa de Sant Gervasi». Centre Cívic Can Castelló. Ajuntament de Barcelona.
* ↑ «Can Galvany (Escola Augusta)». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.
* ↑ Portavella i Isidoro, 2003.
* ↑ «Don Joaquín Castelló i Elias sol·licita permís a l'Ajuntament de Sant Gervasi de Cassoles per urbanitzar el carrer Numància fins al torrent de Galvany, cedint terreny viable a canvi d'un tros de camí particular de Casa Esteve, que en sentit diagonal va de dit carrer al dit torrent». 6.1 Planejament i gestió urbanística 0816. AMDSG, 1892.
* ↑ «Can Galvany». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural.

## Vegeu també

* Can Castelló

## Bibliografia

* Portavella i Isidoro, Jesús. Els carrers de Barcelona: Sant Gervasi. Ajuntament de Barcelona, 2003, p. 83. ISBN 84-7609-800-6.

## Enllaços externs

* «Can Galvany (Escola Augusta)». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.